hu hu hu hu hu hu hu hu hu hu hu hu hu hu hu hu hu hu hu ca es hu en es hu es hu hu hu hu hu hu hu hu hu hu hu en hu en cs de hu hu hu en es en hu cs en hu es en fr hu de hu tr hu de hu hu hu de hu hu hu en hu en hu hu en pl hu en hu hu sk hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en ar arz ca de fr id pt ru tr fy hu hu hu hu hu hu hu hu hu hu
Asz-Szálih Szálih egyiptomi szultán – Wikipédia
A Wikipédiából, a szabad enciklopédiából
Ez a közzétett változat, ellenőrizve: 2016. december 7.
Ugrás a navigációhoz Ugrás a kereséshez
1351. augusztus 2. – 1354. október 20.
Kutlúmalik bint Tankiz al-Huszámi
A Wikimédia Commons tartalmaz Asz-Szálih Szálih témájú médiaállományokat.
Asz-Szálih Szálih, trónra lépése előtt Szaláh ad-Dín Szálih ibn an-Nászir Muhammad (1337–1360) an-Nászir Muhammad fia, az egyiptomi türk (elterjedt, de pontatlan elnevezéssel bahri) mamlúkok huszadik szultánja, egyben az 1382-ig uralkodó kalávúnida dinasztia tizenegyedik tagja volt (uralkodott 1351. augusztus 2. – 1354. október 20. között). Teljes titulusa al-Malik asz-Szálih („a jó/erényes király”).
An-Nászir Muhammad nyolcadik, utolsóként trónra lépő fia Kutlúmaliktól, a nagy hatalmú szíriai helytartó, Tankiz al-Huszámi lányától származott. Uralkodása rövid és jelentéktelen közjáték volt a Mamlúk Birodalom történetében. Azután került trónra, hogy féltestvérét, az önállósodni kívánó an-Nászir Haszant megbuktatták az elégedetlen emírek, bizonyos Táz és Minkali. Míg a szultáni címet viselte, a hatalmat három előkelőség gyakorolta helyette: Sajhún (vagy Sajhu) a pénzügyeket, Szargatmus és Táz a hadügyeket irányította. Köztük azonban állandóak voltak a konfliktusok: Táz pl. már 1352 május/júniusa folyamán azzal vádolta meg Szargatmust, hogy Haszan restaurációján munkálkodik. Ugyanez év októberében a Damaszkuszt is kifosztó szíriai helytartók és nomád szövetségeseik lázadását kellett leverni, amit a névleg Szálih vezette sereg sikeresen véghezvitt. Közben a beduinok mind Egyiptom, mind Szíria területén belharcokat vívtak, illetve fosztogattak és védelmi pénzt szedtek, megbénítva a kereskedelmet és aláásva a közbiztonságot. Mindezt a fekete halál következtében előállt súlyos emberhiány is súlyosbította, ami egyrészt meggyengítette a katonaságot, másrészt a termelés csökkenésével rendkívüli bevételkiesést jelentett a kincstár számára, amit a főtisztviselők járandóságainak csökkentésével nem lehetett kompenzálni. A feszültségek kezelése és a veszteségek leírása érdekében a kormányzat támadást indított a koptok ellen: templomokat romboltak, elkobozták a kopt ortodox egyház birtokainak jelentős részét, felélesztették a korábbi diszkriminatív rendelkezéseket, és kiszorították őket az állami hivatalokból. Mindez nagyban hozzájárult, hogy a koptok tömegesen áttértek az iszlámra.
Szálih uralkodásának a vezető emírek körében dúló pártharcok vetettek véget. Miután Sajhún és Szargatmus úgy ítélte meg, hogy Táz az uralkodó bevonásával a megbuktatásukra tör, leszámoltak társukkal, és 1354 októberében lemondatták asz-Szálih Szálihot. Helyette an-Nászir Haszant helyezték vissza a trónra. Szálih élete hátralévő éveit börtönben töltötte.
Amalia Levanoni: al-Ṣāliḥ Ṣalāḥ al-Dīn Ṣāliḥ. In Encyclopaedia of Islam, VIII. kötet. Szerk. C. E. Bosworth, E. van Donzel, W. P. Heinrichs, G. Lecomte. Leiden: E. J. Brill. 1995.  986–987. o.
P. M. Holt: The Age of the Crusades: The Near East from the Eleventh Century to 1517. London: Longman. 1986.
Ahmad ibn Túlún ·  Humáravajh ibn Ahmad ibn Túlún ·  Dzsajs ibn Humáravajh ·  Hárún ibn Humáravajh ·  Sajbán ibn Ahmad ibn Túlún
Muhammad ibn Tugdzs al-Ihsíd ·  Únúdzsúr ibn al-Ihsíd ·  Ali ibn al-Ihsíd ·  Abu l-Miszk Káfúr ·  Ahmad ibn Ali ibn al-Ihsíd
al-Muizz ·  al-Azíz ·  al-Hákim ·  az-Záhir ·  al-Musztanszir ·  al-Musztaali ·  al-Ámir ·  al-Háfiz ·  az-Záfir ·  al-Fáiz ·  al-Ádid
Szaladin ·  al-Azíz Uszmán ·  al-Manszúr Muhammad ·  I. al-Ádil Abu Bakr ·  al-Kámil Muhammad ·  II. al-Ádil Abu Bakr ·  asz-Szálih Ajjúb ·  al-Muazzam Túránsáh ·  Sadzsar ad-Durr ·  al-Asraf Músza
al-Muizz Ajbak ·  al-Manszúr Ali ibn al-Muizz Ajbak ·  al-Muzaffar Kutuz ·  az-Záhir Bajbarsz ·  asz-Szaíd Muhammad ·  al-Ádil Szalámis ·  al-Manszúr Kaláún ·  al-Asraf Halíl ·  I. an-Nászir Muhammad ·  al-Ádil Kitbuga ·  al-Manszúr Ládzsín ·  I. an-Nászir Muhammad ·  al-Muzaffar Bajbarsz ·  I. an-Nászir Muhammad ·  al-Manszúr Abu Bakr ·  al-Asraf Kúdzsuk ·  an-Nászir Ahmad ·  asz-Szálih Iszmáíl ·  al-Kámil Saabán ·  al-Muzaffar Háddzsi ·  an-Nászir Haszan ·  asz-Szálih Szálih ·  an-Nászir Haszan ·  al-Manszúr Muhammad ·  al-Asraf Saabán ·  al-Manszúr Ali ibn al-Asraf Saabán ·  asz-Szálih/al-Manszúr Háddzsi
az-Záhir Barkúk ·  an-Nászir Faradzs ·  al-Manszúr Abd al-Azíz ·  an-Nászir Faradzs ·  al-Musztaín ·  al-Muajjad Sajh ·  al-Muzaffar Ahmad ·  az-Záhir Tatar ·  asz-Szálih Muhammad ·  al-Asraf Barszbáj ·  al-Azíz Júszuf ·  az-Záhir Csakmak ·  al-Manszúr Uszmán ·  al-Asraf Ínál ·  al-Muajjad Ahmad ·  az-Záhir Huskadam ·  az-Záhir Jalbáj ·  az-Záhir Timurbuga ·  al-Asraf Káitbej ·  an-Nászir Muhammad ibn Káitbej ·  az-Záhir Kánszauh ·  al-Asraf Dzsanbulát ·  al-Ádil Túmán Báj ·  al-Asraf Kánszauh ·  al-Asraf Túmán Báj
Muhammad Ali ·  Ibráhím ·  I. Abbász ·  Szaíd ·  Iszmáíl ·  Muhammad Taufík ·  II. Abbász
Huszajn Kámil ·  Fuád
I. Fuád ·  Fárúk ·  II. Fuád
A lap eredeti címe: „https://hu.wikipedia.org/w/index.php?title=Asz-Szálih_Szálih_egyiptomi_szultán&oldid=18228302”
Fotó nélküli Uralkodó infobox sablont tartalmazó lapok
Hivatkozás erre a változatra
Hogyan hivatkozz erre a lapra?
A lap utolsó módosítása: 2016. december 7., 20:28
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.